ԱՈՒԴԻՏԻ ՏԵԽՆԻԿԱԿԱՆ ՊԱՅՄԱՆՆԵՐ

· «Հայկական Կարիտաս» բարեսիրական հասարակական կազմակերպությանն (այսուհետ` «Կազմակերպություն») անհրաժեշտ է 2025թ. դեկտեմբերի 31-ի դրությամբ տարեկան ֆինասական հաշվետվությունների աուդիտի անցկացում «Հաշվապահական հաշվառման մասին», «Աուդիտորական գործունեության մասին» և «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» ՀՀ օրենքների պահանջների համաձայն:

Աուդիտ իրականացնող կազմակերպությունը պետք է բավարարի հետևյալ պայմաններին՝

· Աուդիտորական կազմակերպության մասին տեղեկությունները «Աուդիտորական գործունեության մասին» ՀՀ օրենքի (ՀՕ-283-Ն) 6-րդ հոդվածի համաձայն պետք է գրանցված լինեն մասնագիտացված կառույցի՝ աուդիտորական կազմակերպությունների, աուդիտորների և փորձագետ հաշվապահների ռեեստրում:
· Աուդիտորական կազմակերպությունը պետք է ունենա ոչ առևտրային կազմակերպության աուդիտի իրականացման առնվազն 5 տարվա փորձ: 
· Աուդիտորական կազմակերպությունը պետք է հանդիսանա միջազգային հեղինակավոր որևէ աուդիտորական կազմակերպության լիիրավ անդամ։
· Աուդիտորական կազմակերպությունը պետք է ունենա միջազգային դոնորների (այդ թվում՝ միջազգային կազմակերպությունների, զարգացման գործակալությունների, հիմնադրամների) կողմից ֆինանսավորվող ծրագրերի աուդիտի իրականացման ապացուցելի փորձ:
· Աուդիտորական կազմակերպությունը պետք է հանդիսանա միջազգային աուդիտորական ցանցի անդամ, և անդամակցությունը պետք է լինի գործող ու հաստատված համապատասխան փաստաթղթերով։
· Աուդիտորական կազմակերպության պատասխանատու աուդիտորը պետք է ունենա ոչ առևտրային կազմակերպությունների աուդիտի մասնակցության առնվազն 3 տարվա աշխատանքային փորձ և նրա մասին տեղեկությունները «Աուդիտորական գործունեության մասին» (ՀՕ-283-Ն) ՀՀ օրենքի 7-րդ հոդվածի համաձայն պետք է գրանցված լինեն Հայաստանի աուդիտորների և փորձագետ-հաշվապահների պալատի կողմից վարվող աուդիտորական կազմակերպությունների, աուդիտորների և փորձագետ հաշվապահների ռեեստրում:
· Աուդիտի թիմի առնվազն մեկ անդամը (ներառյալ պատասխանատու աուդիտորը) պետք է ունենա միջազգային ճանաչում ունեցող մասնագիտական հաշվապահական կամ աուդիտորական որակավորում, հանդիսանա ազգային կամ միջազգային հաշվապահական ասոցիացիայի անդամ։

2․ Մեթոդաբանություն և ստանդարտներ
Աուդիտորը պետք է․
· Աուդիտը	իրականացնի	Միջազգային	աուդիտի	ստանդարտներին	(ISA)
համապատասխան։
· Պահպանի Միջազգային հաշվապահների ֆեդերացիայի (IFAC) էթիկայի օրենսգիրքը։
· Ներկայացնի նմուշառման մեթոդաբանությունը հաշվետվության մեջ։
· Հայերեն և անգլերեն լեզուներով ներկայացնի աուդիտորական եզրակացությունը և ղեկավարությանն ուղղված նամակը ոչ ուշ քան 14.08.2026թ-ն:
	Մրցույթի առարկան ներառում է հետևյալ ծառայությունները.
	1. Կազմակերպության՝ 2025 թվականի տարեկան ֆինանսական հաշվետվությունների աուդիտ, որը ներառում է բոլոր էական հոդվածների արժանահավատության պարզում՝ աուդիտի միջազգային ստանդարտներով սահմանված ընթացակարգերի կիրառմամբ և աուդիտորական ապացույցների ձեռքբերմամբ։
	2. Ղեկավարությանն ուղղված նամակ (Management Letter)՝ ըստ ստորև ներկայացված հարցերի շրջանակի.
	ա) Կազմակերպության ներքին հսկողության թերությունների բացահայտում, գնահատում և ղեկավարությանը գրավոր հաղորդում՝ ուղղիչ առաջարկություններով հանդերձ
	բ) Կազմակերպության հաշվապահական հաշվառման քաղաքականության անհամապատասխանությունների բացահայտում՝ ՀՀ օրենսդրության և կիրառելի ստանդարտների պահանջների համատեքստում։
	գ) Կազմակերպության ֆինանսական հաշվետվությունների էական խեղաթյուրման ռիսկի ոլորտների բացահայտում, այդ թվում հաշվարկային գնահատումների ողջամտության ստուգում։
	դ) Չուղղված էական սխալների և ֆինանսական հաշվետվությունների ծանոթագրություններում ոչ ամբողջական բացատրությունների արձանագրում։
	Յուրաքանչյուր կետ պետք է ներառի՝ բացահայտված խնդիրը, ռիսկի նկարագրությունը, աուդիտորի առաջարկը և ղեկավարության արձագանքի համար նախատեսված բաժին։

3․ Դիմելու կարգ
Հետաքրքրված աուդիտորական ընկերությունները հրավիրվում են ներկայացնելու իրենց առաջարկները, ներառյալ․
1. Ընկերության համառոտ նկարագրությունը, որակավորումները և փորձը։
2. Գրանցման փաստաթղթի պատճեն։
3. Աուդիտորական թիմի ղեկավարի և անդամների կենսագրականները։
4. Աուդիտի գործընթացի, մեթոդաբանության և ժամանակացույցի նկարագրությունը։
5. Ֆինանսական առաջարկ՝ ներառյալ վճարները, հարկերը, ճանապարհածախսերը և այլ ծախսերը։
6. Սույն մրցույթի պայամաններին համապատասխանելու վերաբերյալ այլ տեղեկություններ։
Հայտերը	անհրաժեշտ	է	ուղարկել	մինչև	12.07.2026թ-ը ժամը 18։00-ն procurement@caritas.am էլ․ հասցեով։ Մանրամասների կամ հարցերի դեպքում կարող եք նամակ ուղարկել վերոնշյալ էլ. փոստի հասցեին:
